《主簿陈元矩署中畜鹅》
宋代·赵公豫

素羽称修洁，苍音听不禁。田间宜养育，官舍莫栖侵。

博爱儒生量，矜全物性心。从今传韵事，谁谓擅山阴。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。